News Update: Elon Musk เผย Tesla อาจเตรียมขาย Bitcoin กดดันราคาเหรียญร่วง - FINNOMENA
News Update: Elon Musk เผย Tesla อาจเตรียมขาย Bitcoin กดดันราคาเหรียญร่วง
9 ส.ค. 2564

Elon Musk ซีอีโอของ Tesla บอกเป็นนัยผ่าน Twitter ของเขาเมื่อบ่ายวันอาทิตย์ว่า มีความเป็นไปได้ที่ Tesla จะขายส่วนที่เหลือของการถือครอง Bitcoin กดดันให้ราคาของสกุลเงินดิจิทัลที่ใหญ่ที่สุดอย่าง Bitcoin ลดลงราว 8% ในช่วงบ่าย
เมื่อสัปดาห์ที่แล้ว Tesla ประกาศ “ระงับการซื้อรถยนต์ไฟฟ้าด้วยการใช้ Bitcoin” เนื่องจากความกังวลเกี่ยวกับการใช้เชื้อเพลิงฟอสซิลที่เพิ่มขึ้นอย่างรวดเร็วสำหรับการขุด Bitcoin กดดันราคาของ Bitcoin ลดลงประมาณ 5% ในนาทีแรกหลังจากการประกาศของ Musk อย่างไรก็ตาม Tesla ยังคงมีแผนที่ถือ Bitcoin ต่อไป
แต่ดูเหมือนว่า Musk จะกลับลำคำพูดของเขาเสียแล้วเมื่อเขาบอกเป็นนัยผ่าน Twitter ของเขาว่ามีความเป็นไปได้ที่ Tesla อาจขายส่วนที่เหลือของการถือครอง Bitcoin กดดันราคา Bitcoin ลดลงต่ำกว่า 45,000 ดอลลาร์เป็นครั้งแรกในรอบเกือบสามเดือน
Musk เป็นผู้สนับสนุนคริปโตเคอเรนซีรายใหญ่ซึ่งช่วยเพิ่มราคาของเหรียญดิจิทัลรวมถึงบิตคอยน์หลายครั้งในปีที่ผ่านมา เมื่อเดือนกุมภาพันธ์ Tesla เปิดเผยว่า บริษัทซื้อ Bitcoin มูลค่า 1.5 พันล้านดอลลาร์ โดยมีกำไรสุทธิ 101 ล้านดอลลาร์จากการขาย Bitcoin ซึ่งช่วยเพิ่มผลกำไรสุทธิให้สูงเป็นประวัติการณ์ในไตรมาสแรก
อย่างไรก็ตามเขายังคงผลักดันการทำธุรกรรมด้วยสกุลเงินดิจิทัล SpaceX ซึ่งเป็นกิจการด้านการบินและอวกาศของเขาประกาศเมื่อสัปดาห์ที่แล้วว่าจะรับ dogecoin เพื่อเปิดตัว ‘DOGE-1 mission to the Moon’ ส่งผลให้ราคาเหรียญ dogecoin เพิ่มขึ้นและยังเป็นการผลักดันให้เกิดการยอมรับในหมู่ผู้ค้าบางราย
ที่มา: Bloomberg, CNBC
แท็ก:
Bitcoin
Cryptocurrency
Dogecoin
Elon Musk
News Update
Tesla
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA